|  |
| --- |
| Številka: 007-138/2020/16 |
| Ljubljana, 21. maj 2020 |
| EVA 2020-2330-0065 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvah Uredbe o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020 – predlog za obravnavo  |
| 1. Predlog sklepov vlade: |
| Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) je Vlada Republike Slovenije na … seji dne … sprejela naslednji sklep:Vlada Republike Slovenije je izdala Uredbo o spremembah in dopolnitvah Uredbe o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020 in jo objavi v Uradnem listu Republike Slovenije.Priloga:* predlog Uredbe o spremembah in dopolnitvah Uredbe o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020

Sklep prejmeta:* Ministrstvo za kmetijstvo, gozdarstvo in prehrano
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Darja Majkovič, generalna direktorica Direktorata za kmetijstvo
* mag. Marjeta Bizjak, namestnica generalne direktorice, vodja Sektorja za trajnostno kmetijstvo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Uredba o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020 (Uradni list RS, št. 76/19) se spreminja in dopolnjuje zaradi:* spremembe roka za sporočanje staleža prašičev v operaciji dobrobit živali za prašiče;
* upoštevanja izjemne okoliščine pri zahtevah za skupinsko rejo z izpustom, za 10 % večjo neovirano talno površino na žival v skupinskih boksih in za kirurško kastracijo sesnih pujskov moškega spola v operaciji dobrobit živali za prašiče;
* spremembe pogojev glede datuma začetka obdobja paše in časa izvedbe koprološke analize in tretiranja živali na podlagi rezultatov koprološke analize v operacijah dobrobit živali za govedo in drobnico.

Spremembe in dopolnitve uredbe so potrebne zaradi izrednih razmer, povezanih z epidemijo nalezljive bolezni COVID-19, ki je bila razglašena z Odredbo o razglasitvi epidemije nalezljive bolezni SARS-CoV-2 (COVID-19) na območju Republike Slovenije (Uradni list RS, št. 19/20). |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Uredba o spremembah in dopolnitvah Uredbe o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020 nima finančnih posledic.Slovenija bo za izvedbo ukrepa dobrobit živali (v nadaljnjem besedilu: ukrep DŽ) za leto 2020 namenila do 7.200.000 eurov. Plačila za ukrep DŽ za leto 2020 se bodo v celoti izvedla po 1. marcu 2021. Sredstva za izplačila za ukrep DŽ za leto 2020 so načrtovana v proračunu za leto 2021. Sredstva se zagotovijo na projektu NRP 2330-15-0003 M14 Ukrep "Dobrobit živali" na proračunskih postavkah 140022 – Program razvoja podeželja – 14-20-SLO udeležba v višini 25 odstotkov iz proračuna Republike Slovenije in 140021 – Program razvoja podeželja – 14-20-EU v višini 75 odstotkov iz sredstev Evropskega kmetijskega sklada za razvoj podeželja. Dejanska izplačila bodo odvisna od števila vključenih upravičencev v ukrep DŽ ter števila operacij in zahtev, ki jih bodo ti upravičenci izpolnjevali. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 6. 5. 2020V razpravo so bili vključeni: * Kmetijsko gozdarka zbornica Slovenije,
* GZS, Zbornica kmetijskih in živilskih podjetij,
* Sindikat kmetov Slovenije.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):* Kmetijsko gozdarka zbornica Slovenije

Upoštevani so bili:* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Pripomba KGZS glede avtomatičnega upoštevanja izjemne okoliščine pri neizpolnjevanju obveznosti iz ukrepa DŽ zaradi omejitev zaradi epidemije COVID-19, ni bila upoštevana, ker za to ni pravne podlage. Pripombe glede alternativne izvedbe usposabljanj in podaljšanja roka za pošiljanje izjave zootehnika niso bile upoštevane, saj je njihova izvedba mogoča brez dodatnih sprememb uredbe. Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Aleksandra Pivec ministrica |

**PREDLOG**

**(EVA 2020-2330-0065)**

Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) Vlada Republike Slovenije izdaja

**U R E D B O**

**o spremembah in dopolnitvah Uredbe o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020**

1. **člen**

V Uredbi o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020 (Uradni list RS, št. 76/19) se v 1. členu na koncu 7. točke beseda »in« nadomesti s podpičjem.

Na koncu 8. točke se pika nadomesti s podpičjem.

Za 8. točko se dodata novi 9. in 10. točka, ki se glasita:

»9. Izvedbene uredbe Komisije (EU) 2020/501 z dne 6. aprila 2020 o odstopanju od Izvedbene uredbe (EU) št. 809/2014 glede končnega roka za predložitev zbirne vloge, vlog za pomoč ali zahtevkov za plačilo, končnega roka za sporočanje sprememb zbirne vloge ali zahtevka za plačilo ter končnega roka za vloge za dodelitev plačilnih pravic ali povečanje vrednosti plačilnih pravic v okviru sheme osnovnega plačila v letu 2020 (UL L št. 109 z dne 7. 4. 2020, str. 8) in

10. Izvedbene uredbe Komisije (EU) 2020/532 z dne 16. aprila 2020 o odstopanju glede leta 2020 od izvedbenih uredb (EU) št. 809/2014, (EU) št. 180/2014, (EU) št. 181/2014, (EU) 2017/892, (EU) 2016/1150, (EU) 2018/274, (EU) 2017/39, (EU) 2015/1368 in (EU) 2016/1240 v zvezi z nekaterimi upravnimi pregledi in pregledi na kraju samem, ki se uporabljajo na področju skupne kmetijske politike (UL L št. 119 z dne 17. 4. 2020, str. 3).«.

1. **člen**

V 14. členu se za prvim odstavkom doda nov drugi odstavek, ki se glasi:

»(2) Ne glede na določbo prejšnjega odstavka se šteje, da so podatki o staležu prašičev za mesece, za katere je rok za sporočanje staleža potekel v obdobju trajanja izjemne okoliščine iz 29.a člena Uredbe o izvedbi ukrepov kmetijske politike za leto 2020 (Uradni list RS, št. 10/20 in xx/20; v nadaljnjem besedilu: Uredba o izvedbi ukrepov kmetijske politike za leto 2020), sporočeni pravočasno, če so v CRPš sporočeni v štirinajstih dneh po prenehanju izjemne okoliščine.«.

Dosedanja drugi in tretji odstavek postaneta tretji in četrti odstavek.

1. **člen**

V 19. členu se za petim odstavkom dodajo novi, šesti, sedmi in osmi odstavek, ki se glasijo:

»(6) Če upravičenec, ki uveljavlja zahteve iz prve alineje 1. točke oziroma druge alineje 4. točke 12. člena te uredbe zaradi izjemne okoliščine iz 29.a člena Uredbe o izvedbi ukrepov kmetijske politike za leto 2020 ne more izpolniti pogojev iz drugega oziroma desetega odstavka 13. člena te uredbe, mora to sporočiti agenciji v skladu s 33. členom te uredbe.

(7) Če upravičenec, ki uveljavlja zahteve iz druge alineje 1. točke, 3. točke oziroma prve alineje 4. točke prvega odstavka 12. člena te uredbe, v obdobju trajanja izjemne okoliščine iz 29.a člena Uredbe o izvedbi ukrepov kmetijske politike za leto 2020 ne more izpolniti pogojev iz tretjega oziroma devetega odstavka 13. člena te uredbe, zaradi česar število prašičev posamezne kategorije na datume, na katere prijavlja stalež prašičev, preseže največje dovoljeno število živali, ki je bilo za posamezno zahtevo opredeljeno v programu DŽ in vneseno v CRPš, mora to sporočiti agenciji v skladu s 33. členom te uredbe.

(8) Če upravičenec, ki uveljavlja zahtevo iz druge alineje 2. točke 12. člena te uredbe, zaradi izjemne okoliščine iz 29.a člena Uredbe o izvedbi ukrepov kmetijske politike za leto 2020 ne more izpolniti pogojev iz osmega odstavka 13. člena te uredbe, mora to sporočiti agenciji v skladu s 33. členom te uredbe.«.

1. **člen**

V 21. členu se tretji odstavek spremeni tako, da se glasi:

»(3) Za datum začetka obdobja paše za govedo se šteje datum začetka paše iz dnevnika paše iz Priloge 3 te uredbe, ki se navede na zahtevku iz 7. člena te uredbe.«.

 Četrti odstavek se spremeni tako, da se glasi:

»(4) Paša v letu 2020 se lahko začne pred opravljeno koprološko analizo iz četrte alineje drugega odstavka tega člena in tretiranjem živali na podlagi rezultatov koprološke analize. Upravičenci, ki zaradi izjemne okoliščine iz 29.a člena Uredbe o izvedbi ukrepov kmetijske politike za leto 2020 koprološke analize in tretiranja živali na podlagi rezultatov koprološke analize niso opravili pred začetkom paše, morajo to opraviti po končani paši. Koprološka analiza mora biti izdelana in podatki iz 22. točke 2. člena te uredbe vneseni v seznam koproloških analiz najpozneje do 31. decembra 2020. Za koprološko analizo se vzame najmanj en skupni vzorec blata za vsakih 20 govedi. Tretiranje živali proti notranjim zajedavcem se izvede na podlagi pozitivnih rezultatov koprološke analize in strokovne presoje veterinarja, kar mora biti razvidno iz dnevnika veterinarskih posegov. Krave, katerih mleko se uporablja za prehrano ljudi, se lahko tretira v času presušitve. Upravičenec mora hraniti dokazila o opravljenih koproloških analizah.«.

Peti odstavek se črta.

Dosedanji šesti do enajsti odstavek postanejo peti do deseti odstavek.

1. **člen**

V 27. členu se četrti odstavek spremeni tako, da se glasi:

»(4) Za datum začetka obdobja paše za drobnico se šteje datum začetka paše iz dnevnika paše iz Priloge 3 te uredbe, ki se navede na zahtevku iz 7. člena te uredbe.«.

Šesti odstavek se spremeni tako, da se glasi:

»(6) Paša v letu 2020 se lahko začne pred opravljeno koprološko analizo iz četrte alineje drugega odstavka tega člena in tretiranjem živali na podlagi rezultatov koprološke analize. Upravičenci, ki zaradi izjemne okoliščine iz 29.a člena Uredbe o izvedbi ukrepov kmetijske politike za leto 2020 koprološke analize in tretiranja živali na podlagi rezultatov koprološke analize niso opravili pred začetkom paše, morajo to opraviti po končani paši. Koprološka analiza mora biti izdelana in podatki iz 22. točke 2. člena te uredbe vneseni v seznam koproloških analiz najpozneje do 31. decembra 2020. Za koprološko analizo se vzame najmanj en skupni vzorec blata za vsakih 100 živali. Tretiranje živali proti notranjim zajedavcem se izvede na podlagi pozitivnih rezultatov koprološke analize in strokovne presoje veterinarja, kar mora biti razvidno iz dnevnika veterinarskih posegov. Ovce in koze, katerih mleko se uporablja za prehrano ljudi, se lahko tretirajo v času presušitve. Upravičenec mora hraniti dokazila o opravljenih koproloških analizah.«.

Sedmi odstavek se črta.

Dosedanji osmi do dvanajsti odstavek postanejo sedmi do enajsti odstavek.

**KONČNA DOLOČBA**

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-138/2020

Ljubljana, dne ... … 2020

EVA 2020-2330-0065

 Vlada Republike Slovenije

 Janez Janša

 predsednik

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo uredbe)**

Pravna podlaga za Uredbo o spremembah in dopolnitvah Uredbe o ukrepu za dobrobit živali iz Programa razvoja podeželja Republike Slovenije za obdobje 2014–2020 v letu 2020 sta 10. in 12. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18).

1. **Rok za izdajo uredbe, določen z zakonom**

Zakon o kmetijstvu ne predpisuje roka za izdajo te uredbe.

1. **Splošna obrazložitev predloga uredbe, če je potrebna**

Uredba o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020 (Uradni list RS, št. 76/19) se spreminja in dopolnjuje zaradi:

* spremembe roka za sporočanje staleža prašičev v operaciji dobrobit živali za prašiče;
* upoštevanja izjemne okoliščine pri zahtevah za skupinsko rejo z izpustom, za 10 % večjo neovirano talno površino na žival v skupinskih boksih in za kirurško kastracijo sesnih pujskov moškega spola v operaciji dobrobit živali za prašiče;
* spremembe pogojev glede datuma začetka obdobja paše in časa izvedbe koprološke analize in tretiranja živali na podlagi rezultatov koprološke analize v operacijah dobrobit živali za govedo in drobnico.

Spremembe in dopolnitve uredbe so potrebne zaradi izrednih razmer, povezanih z epidemijo nalezljive bolezni COVID-19, ki je bila razglašena z Odredbo o razglasitvi epidemije nalezljive bolezni SARS-CoV-2 (COVID-19) na območju Republike Slovenije (Uradni list RS, št. 19/20).

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

**II. VSEBINSKA OBRAZLOŽITEV PREDLAGANIH REŠITEV**

Uredba o spremembah in dopolnitvah Uredbe o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020 je potrebna zaradi izrednih razmer, povezanih z epidemijo nalezljive bolezni COVID-19, zaradi katerih upravičenci ne morejo izpolniti vseh zahtev in pogojev, določenih v osnovni uredbi. V skladu z uredbo, ki ureja izvedbo ukrepov kmetijske politike za leto 2020, se aktivnosti in ukrepi za zamejitev širjenja virusa SARS-CoV-2 štejejo za višjo silo oziroma izjemne okoliščine.

1. člen določa obveznost glede sporočanja podatkov o številu prašičev v Centralni register prašičev (CRPš), in sicer, da se šteje, da so podatki o staležu prašičev na prvi dan v mesecu za mesece, za katere je čas za sporočanje staleža potekel v obdobju trajanja omejitev zaradi epidemije COVID-19, sporočeni pravočasno, če so v CRPš sporočeni v štirinajstih dneh po prenehanju omejitev zaradi epidemije COVID-19.

2. člen določa uveljavljanje izjemne okoliščine za upravičence, ki zaradi omejitev odkupa oziroma prometa s prašiči zaradi epidemije COVID-19 ne morejo izpolniti zahteve za skupinsko rejo z izpustom in zahteve za 10 % večjo neovirano talno površino na žival v skupinskih boksih prašičev, zaradi česar število prašičev posamezne kategorije na datume, na katere prijavlja stalež prašičev, lahko preseže največje dovoljeno število živali, za posamezno zahtevo opredeljeno v programu DŽ in vneseno v CRPš; in za upravičence, ki zaradi omejitev izvajanja veterinarskih storitev ne morejo izvesti kirurške kastracije sesnih pujskov moškega spola z uporabo anestezije oziroma analgezije. V vseh primerih se to šteje kot izjemna okoliščina, ki jo mora upravičenec sporočiti Agenciji RS za kmetijske trge in razvoj podeželja na način, kot to določa osnovna uredba.

V 3. in 4. členu pa je določeno, da se začetek obdobja paše za govedo in drobnico uveljavlja od datuma začetka paše, navedenega v dnevniku paše v Prilogi 3 osnovne uredbe, ki ga upravičenec navede tudi na zahtevku. Datum začetka paše iz dnevnika paše iz Priloge 3 osnovne uredbe se ne upošteva pri pregledu na kraju samem za preverjanje pravočasnosti izvedbe koprološke analize in tretiranja živali. Paša goveda in drobnice se v letu 2020 lahko začne pred opravljeno koprolško analizo in tretiranjem živali. Koprološka analiza in tretiranje živali na podlagi rezultatov koprološke analize morata biti opravljena po končani paši. Koprološka analiza mora biti izdelana in podatki iz koprološke analize vneseni v seznam koproloških analiz najpozneje do 31. decembra 2020.